అలాస్కా
అమెరికా సంయుక్త రాష్ట్రాలలో వైశాల్యంలో అలాస్కా అతి పెద్ద రాష్ట్రం. అలాస్కా వైశాల్యం 586, 412 చదరపు మైళ్ళు (1, 518, 800 చదరపు కిలోమీటర్లు) . ఇది దాని తరువాతి అతి పెద్ద రాష్ట్రమైన టెక్సస్ కంటే రెండింతలు పెద్దది. అలాగే 18 స్వతంత్ర ప్రతిపత్తి కలిగిన దేశాలకంటే వైశాల్యంలో పెద్దది. జలభాగంతో చేర్చిన అలాస్కా భూభాగం తరువాతి మూడు అతి పెద్ద రాష్ట్రాలు అయిన టెక్సస్, కాలిఫోర్నియా మరియు మొంటానా ల మొత్తం భూభాగం కంటే అధికంగా ఉంటుంది. అలాగే యు.ఎస్ 22 అతి చిన్న రాష్ట్రాల మొత్త భూభాగం కంటే అధికంగా ఉంటుంది.
అలాస్కా
సహజ వనరుల వెలికితీత, నౌకారంగం మరియు రవాణా వంటి సంస్థలు మరియు ప్రభుత్వ రంగంలో ప్రధానంగా ఉద్యోగావకాశాలు ఉంటాయి. ఫెయిర్ బ్యాంక్స్ మరియు ఆంకరేజ్ వద్ద ఉన్న సైక శిబిరాలు ఆదాయంలో గుర్తించ తగిన భాగం వహిస్తుంది. రాష్ట్ర ఆర్థికరంగంలో ఫెడరల్ ప్రభుత్వ రాయితీలు ప్రధాన పాత్ర వహిస్తూ రాష్ట్ర ప్రభుత్వ పన్నులు తక్కువగా ఉండడానికి దోహదం చేస్తుంది. రాష్ట్ర ప్రభుత్వ ప్రధాన పారిశ్రామిక ఉత్పత్తులు క్రూడ్ పెట్రోలియం, సహజవాయువు, బొగ్గు, బంగారం, విలువైన లోహాలైన జింక్ మరియు ఇతర గనులు, సముద్ర ఆహార తయారీ, కలప మరియు కలప ఉత్పత్తులు. ప్రాంతీయ వసతిగృహాలను ఉపయోగించడం ద్వారా పర్యాటకులు కొంట ఆదాయాన్ని కలిగిస్తున్నారు.
అలాస్కాలో విస్తారమైన సహజ వనరులు ఉన్నాయి. అలాస్కా ఉత్తర ఏటవాలు భూములు మరియు కుక్ ఇన్లెట్ బేసిన్స్ లో ప్రధాన చమురు మరియు సహజవాయువులు కనిపెట్టబడ్డాయి.
ఇంధన సమాచార నిర్వహణ అందిస్తున్న సమాచారం అనుసరించి క్రూడ్ ఆయిల్ ఉత్పత్తిలో అలాస్కా దేశంలో రెండవ స్థానంలో ఉంది. ఉత్తర ఏటవాలు భూములలోని ప్రూదోయ్ బే వద్ద అత్యధిక చమురు నిల్వలను వెలికితీస్తున్నారు. ఇక్కడ నుండి ఒక దినానికి మొత్తం 400, 000 మిలియన్ బ్యారెల్ ఆయిల్ లభ్యం ఔతుంది. ట్రాన్స్ - అలాస్కా పైప్ లైన్ ఒక రోజుకు 2.1 మిలియన్ పీపాల చమురును వెలికి తీసి రవాణా చేస్తుంది. సంయుక్త రాష్ట్రాలు మరియు ఉత్తర అమెరికా సంస్థలలో ఈ పైప్ లైన్ అగ్రగణ్యంలో ఉంది. అధికంగా గుర్తించతగినంత బొగ్గు గనులు అలాస్కాలో కనిపెట్టబడ్డాయి. ఇవి బిట్యూమినస్, సబ్ బిట్యూమినస్ మరియు లిగ్నైట్ కోయల్ బేసింస్ వద్ద కనిపెట్ట బడ్డాయి. సంయుక్తరాష్ట్రాల భౌగోళిక పరిశోధనలు రాష్ట్రంలోని ఉత్తర ఏటవాలు భూలలో ఇంకా కనిపెట్టని సాంకేతిక సౌలభ్యంతో వెలికితీయగలిగిన 85.4 ట్రిలియన్ ఘనపు ఆడుగుల సహజ వాయువును అందించగలిగిన సహజ గ్యాస్ హైడ్రాలిక్స్ ఉన్నట్లు తెలియజేస్తుంది. అలాస్కా అనేక నదుల నుండి ఉత్పత్తి చేయబడుతున్న జలవిద్యుత్తును అందజేయగలిగిన శక్తిని కలిగి ఉంది. అలాగే అతి పెద్దదైన సముద్రతీరం కలిగి ఉన్నందు వలన అలాస్కా పవన విద్యుత్తు ఉత్పత్తి మరియు భూగర్భ ఉష్ణ శక్తిని కలిగి ఉంది.